Вядучы - адабраны пасля мноства кастынгаў жыўчык Кірыл Слука, здаецца, як нельга лепей падыходзіць для гэтай ролі - запрашае ў студыю дваіх вядомых людзей і прапануе ім, а таксама ўсім прысутным у студыі і ля тэлеэкранаў, вярнуцца ў школьныя гады цудоўныяпрыгадаць поспехі і няўдачы, а магчыма, і першае каханне... Самае складанае ў арганізацыі шоу, як прызналіся яго стваральнікі, - знайсці аднакласнікаў сёлетніх зорак; ужо даводзілася адшукваць і прывозіць на здымкі людзей з Расіі, Украіны, Латвіі, Германіі. А яшчэ давялося старанна корпацца ў школьных архівах, сустракацца з былымі класнымі кіраўнікамі, дырэктарамі школ... 